Mladić je došao u Hrvatsku na odmor, ali je prevaren i opljačkan. Preostalo mu je devet dana čekanja na arodromu dok ne dođe avion koji će ga odvesti kući. No, taksisti su mu pokazali da dom ima i u Zadru

Zadrani mogu biti ponosni na svoje taksiste koji su spasili i na devet dana ugostili opljačkanog britanskog turista.

"Da skratim. Došao je u Hrvatsku na odmor i zabavu. Od očekivanog je dobio to da je prevaren, opljačkan i osuđen pješice doći iz Zadra na aerodrom i provesti na aerodromu devet dana do svog unaprijed plaćenog leta, ali bez društva, novca i mobitela.

Sadržaj se nastavlja...

Nakon njegovog drugog dana koji je proveo u Zračnoj luci, aerodromski taksisti shvatili su što se dogodilo i za razliku od drugih nisu mogli stajati mirno. Smještaj čovjeku je plaćen, novce za preživjeti imaš, prijevoz ti je osiguran...A kao što vidite, odlično se družimo.

Odavno vedriju osobu nisam upoznao! U njegovo i svoje ime zahvaljujem svojim kolegama s aerodroma. Živjeli!", napisao je na svom Facebook profilu Ivan Grgić, jedan od onih koji su pomogli 27-godišnjem Leonu Mitchellu.

Ova lijepa ljudska gesta zasigurno je i sjajna reklama za Zadar.